
120 AÑA GUARDIAN GROUP FATUM 


“GOING THE EXTRA MILE” PA SIGURA BO SMILE 


TA TEMPO PA UN 


CAMBIO DEN MANEHO 


E PELIGERNAN DI PERSECUCION 
POLICIAL NA VELOCIDAD HALTO 


UN OBHETO CELESTIAL 


MISTERIOSO A CAPTIVA ISLANAN ABC: 


TABATA UN ASTEROIDE OF 
UN SATELITE CU A CAY? 


E ERA DI INMUNIDAD 
DEN PARLAMENTO DI 


ARUBA MESTER TERMINA 

DEN un incidente tragico recien, un 
persecucion policial na velocidad halto 
a termina den un catastrofe ora un 
auto maneha pa un hoben di 20 aña a 
accidenta, resultando den e morto di 
un pasahero. E evento aki a re-encende 
e debate tocante e necesidad y sigur- 
idad di persecucionnan policial, treci- 
endo preguntanan crucial tocante e 
balansa entre autoridad di ley y sigur- 
idad publico. 


E hoben chauffeur, confronta cu e teror 
di evadi polis, a tuma un decision fatal 
pa huy. Mientras cu e escogencia di e 
chauffeur pa huy ta innegablemente 
imprudente y ilegal, ta importante 
pa considera e circunstancianan cu a 
conduci n’e decision aki. Den momen- 
tonan di miedo y desesperacion, partic- 
ularmente entre chauffeurnan jong of 
sin experiencia, e instinto pa core por 
domina pensamento racional. 


Sinembargo, e responsabilidad no ta 
solamente riba e hoben chauffeur. E 
polis, den nan persecucion, tambe a 
contribui na un situacion peligroso. 
Persecucionnan na velocidad halto 
inherentemente ta pone multipel bida 
na risico - no solamente esunnan di 
e chauffeur y pasahero, pero tambe 
e oficialnan persiguiendo y observa- 
donan inocente. E velocidad alcansa 
durante e persecucion aki por conduci 
na accidentenan catastrofico, manera 
a wordo mira den e caso tragico aki. 


E meta principal di autoridadnan di ley 
ta pa proteha y sirbi comunidad, pero 
e metodo di persecucionnan na velo- 
cidad halto hopi biaha ta contradeci 
e mision aki door di pone siguridad 
publico na peliger. Mientras cu detene 
sospechosonan ta esencial, e manera 
di haci esaki mester wordo scrutina 
cuidadosamente. E captura inmed- 
iato di un sospechoso ta bal e perdida 
potencial di bida y e peliger amplio p’e 


publico? 


Estadisticonan mundial ta revela un 
realidad cruel: hopi persecucion na 
velocidad halto ta termina den acci- 
dente, lesion, y fatalidadnan. Den hopi 
instancia, e crimen cometi p’esnan 
huyendo no ta hustifica e risico 
extremo di un persecucion na veloc- 
idad halto. Mayoria biaha, e individu- 
onan aki, incluso ora wordo deteni, ta 
wordo libera lihe, haciendo e persecu- 
cion un esfuerso envano y peligroso. 


Ta tempo pa reconsidera y reforma e 
politica rond di persecucionnan poli- 
cial. Metodonan alternativo, manera 
uza tecnologia pa track sospecho- 
sonan of implementando protocol 
mas estricto pa inicia persecucionnan, 
mester wordo explora. 
Adicionalmente, estableciendo guianan 
cla, cu ta limita persecucion na situa- 
cion cu ta regarda un crimen violento, 
por reduci significativamente ries- 
gonan innecesario. 


E perdida di un bida, specialmente 
esun di un pasahero inocente, ta un 
prijs halto pa paga pa un sentido di 
husticia pasahero. Door di pensa, 
discuti y reforma e politica di persecu- 
cion, nos por alinea miho e practicanan 
di autoridadnan di ley cu e meta final 
di salvaguardia e publico. E enfasis 
mester ta riba de-escalacion y e deten- 
cion strategico di sospechosonan, en 
bes di participa den persecucion cu por 
converti nos camindanan den trampa 
mortal. 


Den conclusion, e resultado tragico di 
e persecucion policial aki ta sirbi como 
un recordatorio cruel di e necesidad pa 
cambio. Proteha e publico no mester 
bin a costo di pone bida na peliger. Ta 
imperativo cu nos adopta metodonan 
mas inteligente, sigur, y efectivo pa 
maneha sospechosonan cu ta huy. E 
balor di un bida humano, incluyendo di 
nos cuerpo policial, ta surpasa e satis- 
faccion temporal di un captura na velo- 
cidad halto. 


Ta tempo pa un cambio den maneho 


E peligernan di persecucion policial na velocidad halto 

UN espectaculo celestial inespera a encanta e residentenan 
di Aruba, Corsou, y Boneiro (islanan ABC) diasabra anochi 
rond di 8’or di anochi, ora cu un obheto briyante a pasa den 
e cielo. E obheto, cu ta wordo pensa di ta un fragmento di 
asteroide of un satelite cayendo, a ilumina e anochi, provo- 
cando asombro y speculacion entre miles di observadornan. 


Rapportnan di NASA ta indica cu asteroide 2024 NB2, un 
baranca espacial di 100 pia cu tabata biaha na un velocidad 
asombroso di 29,777 miya pa ora, tabata spera di pasa na 
un distancia di 2,390,000 miya di Tera. E proximidad aki ta 
cualifica como un Obheto Cerca di Tera (NEO), garantisando 
un monitoreo mas di cerca. E asteroide a wordo premira pa 
pasa siguramente dia 13 di juli, haciendo e un candidato 
probabel pa e exhibicion briyante cu a wordo presencia riba 
e islanan den Caribe. 


E bista a captiva hopi hende riba e islanan ABC, cu a logra 
capta video y potretnan di e obheto briyante mientras e 
tabata crusa e cielo. Algun residente a reporta di a scucha 
un zonido fuerte algun seconde despues di e bista, pero 
ningun sitio di impacto di meteoor a wordo encontra. 
Agregando na e misterio, e evento ta coincidi cu e fayo reci- 
ente di un cohete SpaceX Falcon 9. E cohete, cual tabata 
transportando 20 satelite Starlink, a haya problema poco 
despues di a wordo lansa for di California debi na un lek 
di oxigeno likido. E mision faya a laga e satelitenan den un 
orbita no sostenibel, condenando nan pa drenta bek den e 
atmosfera di Tera y kima. 


SpaceX a confirma cu e satelitenan lo eventualmente cay, 
pero e tempo y locacionnan exacto di nan re-entrada ta 
keda insigur. 


A pesar di e coincidencia, e obheto briyante mira riba e 
islanan ABC ta mas probabel di ta un fragmento di asteroide 
2024 NB2. E visibilidad inespera di e evento celestial aki a 
provee un oportunidad raro y valioso pa tanto astronomonan 
amateur como profesional pa observa y studia e fenomeno. 


SpaceX, funda pa Elon Musk, ta sigui atende cu e fayo di 
e lansamento reciente mientras ta mantene confiansa den 
e trayectoria di Falcon 9 y su sistema di escape di emer- 
gencia. Misionnan venidero, incluyendo un vuelo espacial 
priva lidera pa biyonario Jared Isaacman y un vuelo di astro- 
nauta pa e Estacion Espacial Internacional pa NASA, ta keda 
riba schedule. 
Bek den Caribe, e abista celestial a lanta un fascinacion y 


curiosidad amplio. Scolnan local y clubnan di astronomia ta 
organisando discusionnan y sesionnan di observacion pa 
capitalisa riba e balor educativo di e evento aki. 


Sea un fragmento di asteroide 2024 NB2 of un satelite 
cayendo, e bista a laga e hendenan di Aruba, Corsou, y 
Boneiro den asombro, resaltando e naturalesa dinamico y 
impredecible di nos cosmonan. 


Un obheto celestial misterioso a captiva islanan ABC: 


Tabata un asteroide of un satelite cu a cay? 

GUARDIAN Group Fatum, e compania lider di seguro den Caribe Hulandes, 
ta anuncia cu orguyo su celebracion di 120 aña di existencia. Cu esaki, e 
compania di seguro ta marca mas cu un siglo di confianza y servicio na 
su cliente nan. Cu e tema “Going the extra mile” Guardian Group Fatum ta 
enfatisa su compromiso na participacion comunitario, ofreciendo sigur- 
idad financiero solido y productonan amplio di seguro. 


For di cuminsamento, Guardian Group Fatum a compromete su mes pa 
brinda servicio y sosten excepcional na su cliente nan. E tema “Going 
the XMile” ta papia pa su mes y ta subraya e dedicacion di e compania 
pa surpasa expectativa nan di su cliente nan y haci un impacto positivo 
y duradero den comunidad. Den un mundo caminda tur hende ta druk 
cu nan propio bida, Guardian Group Fatum ta traha tempo pa su cliente, 
socionan y comunidad. 


No awe y ayera so, pero pa 120 aña caba y ainda tin mas pa bay. E 
compania di seguro sa cu “Live Easy” no ta asina facil. E ta rekeri planifi- 
cacion, determinacion, trabou duro, y un actitud positivo. P’esey Guardian 
Group Fatum ta bay e “extra mile” tur dia pa su cliente y socio nan por 
biba un tiki mas trankil. 


Ademas, cu e mensahe aki, Guardian Group Fatum ta encurasha comun- 
idad tambe pa bay e XMile pa y cu otro. Di e forma aki nos ta crea confi- 
anza y relacion nan duradero. Demostrando compromiso y dedicacion na 
bienestar di otro ta inspira reciprocidad, haci un diferencia positivo impac- 


120 aña Guardian Group Fatum 


“Going the Extra Mile” pa sigura bo smile” 


tante den bida di otro y ta crea un contribu- 
cion positivo na un mundo cu mas compasion. 


“Danki na nos cliente nan cu a sostene nos 
pa mas cu un siglo. Sin nan sosten, nos lo no 
por a logra esaki. E resiliencia, dedicacion, y 
compromiso incansabel di henter nos team di 
empleado tambe ta sumamente aprecia y di 
esnan cu a forma e fundeshi. Cu boso confi- 
anza y sosten nos a logra mas cu un siglo di 
exito. Mirando pa dilanti, nos ta compromete 
pa sigui innova, brinda servicio excepcional, 
y marca un diferencia significante den bida di 
nos cliente nan y di comunidad.” – di acuerdo 
cu Diego Fränkel, Director di Guardian Group 
Fatum. 


Como experto ya pa 120 aña, Guardian Group 
Fatum su maximo deseo ta pa mira comun- 
idad prospera awor y den futuro. P’esey e 
compania di seguro ta compromete pa sigui 
bay e XMile cu su variacion extenso di produc- 
tonan di seguro cu ta yuda e ciudadano 
proteha su mes di consecuencia financiero 
den caso di un situacion imprevisto. Esaki ta 
encera e.o. seguro di bida y/of pensioen cu 
ta yuda plania pa un futuro financiero sigur y 
tambe producto di hypotheek cu ta yuda yega 
na un propio cas. 


Ademas, Guardian Group Fatum ta compro- 
mete na su responsabilidad social, cu e vision 
pa sostene sociedad. P’esey e campaña di 
‘Kontent’i Mirabo’ na Corsou tin un balor 
special p’e compania. Cu e meta pa contribui 
na un futuro prospero y mas duradero pa 
tur hende, ‘Kontent’i Mirabo’ ta enfoca riba 
realisa soño y deseonan di otro y pa comparti 
calor y amor cu otro, no obstante si ta algo 
chikito of grandi. Cu esaki, Guardian Group 
Fatum no ta solamente fortalece su compro- 
miso cu responsabilidad social y su laso cu 
comunidad, pero tambe ta refleha su balornan 
nucleo di cuido y compromiso pa otro y inte- 
gridad. 


Mientras Guardian Group Fatum ta mira pa 
futuro, e compania di seguro ta invita tur 
cliente, socio y comunidad completo pa join e 
celebracion di 120 aña di hubileo. Keda pend- 
iente e aña aki pa diferente sorpresa. Paso 
“Guardian Group Fatum ta bai e XMile pa 
sigura bo smile.” 

Di generacion pa generacion 
Sint Maarten 


Realisando meta nan hunto! 
Aruba 


Hunto nos ta gana! 
Boneiro 


Celebrando bo logro nan! 
Corsou 


Den un mundo caminda tur hende 
ta druk cu nan propio bida, nos ta 
traha tempo pabo. 


No awe y ayera so, pero pa 120 aña caba y ainda tin mas pa bay. Nos sa cu “Live 
Easy” no ta asina facil. E ta rekeri planiﬁcacion, determinacion, trabou duro, y un 
actitud positivo. Na Guardian Group, nos ta bay e “extra mile” tur dia pa nos cliente 
y socio nan por biba un tiki mas trankil. Esey ta nos forsa y compromiso na bo. 
Nos ta yamabo danki pa bo conﬁanza durante 120 aña. Sin bo e logro aki lo no 
tabata posibel. Join nos y ban hunto e “extra mile” pa otro. 


Guardian Group, ta bay e “Xmile” pa sigura bo smile! 


live easy 


E ley cu ta duna politiconan den Parlamento di Aruba inmunidad 
pa tur locual nan ta bisa den Parlamento, a conduci un biaha mas 
e ultimo simannan na un punto abou den e nivel di debate. Nos 
Minister Presidente, durante un reunion den Parlamento, a insinua 
cu un miembro di Parlamento ta uza un ‘substancia blanco’. E inci- 
dente aki ta subraya e necesidad urgente pa revisa e legislacion 
existente y pa exigi cu esnan presente den Parlamento tambe ta 
responsabel pa nan declaracionnan. 


E legislacion actual, cu ta proteha politiconan contra persecucion 
pa locual nan bisa den Parlamento, ta destina pa promove libertad 
di expresion y debate. Sinembargo, en bes di un plataforma pa 
discusion honesto y respetuoso, e inmunidad aki ta parce di ta 
hibando na un cultura di imprudencia y atakenan personal. 


E incidente reciente den cual e Minister Presidente a acusa un 
miembro di Parlamento di uzo di droga, ta marca un punto abou 
nobo den e comportacion di nos lidernan politico. Acusacionnan 
asina ta serio y no por keda sin consecuencia. E tipo di compor- 
tacion aki no solamente ta mina e integridad di Parlamento, pero 
tambe e confiansa di publico den nos representantenan eligi. 


Tin un demanda creciente pa revisa e ley cu ta duna inmunidad 
na politiconan den Parlamento. Publico ta exigi miho norma y 
balornan di nan lidernan politico. Sinembargo, e ley actual ta 
parce di ta stroba e exigencianan aki, pasobra e ta permiti politi- 
conan den Parlamento haci declaracionnan ofensivo y potencial- 
mente dañino sin consecuencia. 


Ta tempo pa elimina e ley aki. Miembronan di Parlamento y polit- 
iconan en general, mescos cu cualkier otro ciudadano, mester 
wordo teni responsabel pa nan palabra y actonan. Esaki no sola- 
mente lo eleva e nivel di debate politico, pero tambe lo restaura e 
confiansa di publico den Parlamento y politica na Aruba. 
Ta bisto cu e grupo actual di politiconan tin dificultad pa comporta 
nan mes segun e norma y balornan cu ta wordo spera di nan. 
P’esey ta necesario pa crea cuadronan legal cu ta sigura cu 
tur hende den Parlamento ta comporta nan mes na un manera 
respetuoso y responsabel. 


E asunto aki lo no ta facil pa resolve, pero e ta un paso esencial 
den direccion di un sistema politico mas transparente y respon- 
sabel. Ta tempo pa cambio, y e cambio ey ta cuminsa cu elimi- 
nacion di e inmunidad parlamentario manera e ta existi aworaki. 
Solamente e ora ey nos por spera un Gobierno y Parlamento cu 
realmente tin e miho interes di e pais y su ciudadanonan na pecho. 


E era di inmunidad den Parlamento 


di Aruba mester termina 

E lidernan mundial a uni pa condena e 
tiroteo n’e ‘rally’ di Donald Trump na 
Pennsylvania, calificando esaki como un 
acto di violencia politico y deseando e ex 
presidente un pronto recuperacion. 


Trump a revela riba rednan social cu el a 
wordo tira den e parti ariba di su horea 
drechi, cu a causa sangramento signifi- 
cativo. Su campaña a confirma cu e ta 
recuperando bon y a sali for di hospital, 
bolbiendo na su cas na New jersey. Un 
video ta mustr’e ta baha for di un avion 
sin ayudo. 


E Secretario General di UN, António 
Guterres, a califica e atake como un 
‘acto di violencia politico’, mientras 
cu e canciyer Aleman, Olaf Scholz, a 
describi’e como ‘aborrecibel’, enfatisando 
cu tal violencia ta menasa democracia. 
Presidente di Francia, Emmanuel Macron, 
a califica e incidente como un ‘tragedia pa 
nos democracia’ y a expresa solidaridad di 
Francia cu e pueblo Mericano. 


E Hefe di Manehonan Exterior di EU, Josep 
Borrell, y otro lidernan mundial tambe 


a expresa nan condena. Presidente di 
Merca, Joe Biden, oponente di Trump den 
e proximo eleccion, a condena violencia 
politico, a expresa alivio cu Trump ta bon 
di salud y a urgi unidad nacional contra 
e actonan aki. E prome Minister Britanico, 
Keir Starmer, e prome Minister Hapones, 
Fumio Kishida, y e Presidente Ucraino, 
Volodymyr Zelenskiy, a haci eco di e senti- 
mentonan aki y a enfatisa e importancia di 
defende balornan democratico. 


Na Mosku, e vocero di Ministerio di 
Relacionnan Externo, Maria Zakharova, a 
probecha di e incidente pa critica politica 
Mericano, mientras cu e Prome Minister 
Australiano, Anthony Albanese, y e Prome 
Minister Canades, Justin Trudeau, a 
condena e atake y a clasifica e violencia 
político como inaceptabel. E Prome 
Minister Israeli, Benjamin Netanyahu, a 
expresa su conmocion, y e prome Minister 
Hungaro, Viktor Orbán, kende reciente- 
mente a reuni cu Trump, a ofrece su 
oracionnan. 


E Prome Minister Italiano, Giorgia Meloni, 
y e Prome Minister Hindu, Narendra Modi, 


tambe a desea Trump un pronto recupera- 
cion y a destaca e necesidad di dialogo riba 
violencia den politica. Presidente di Brasil, 
Luiz Inácio Lula da Silva, y Presidente di 
Mexico, Andrés Manuel López Obrador, a 
condena e atake, y López Obrador a cali- 
fica esaki como ‘iracional y inhumano’. 


Presidente di Argentina, Javier Milei, 
un partidario vocal di Trump, a describi 
e atake como un ‘intento di asesinato 
cobarde’ y a ofrece su solidaridad. 


FBI a nombra Thomas Matthew Crooks, 
di 20 aña, como e individuo envolvi den 
e tiroteo. E investigacion ta continua 
mientras lidernan mundial ta keda firme 
contra violencia politico, reafirmando nan 
compromiso cu principionan democratico. 


Despues di tiramento na ‘Rally’ di Trump 


Lidernan mundial ta condena violencia politico 

UCRAINA a cuminsa ataca obhetivo Ruso 
cu armanan Occidental, marcando un 
cambio significante den e dinamica di e 
conflicto. E movecion aki ta sigui despues 
cu Merca y otro aliadonan a otorga Kyiv 
permiso pa uza armamento avansa. E 
cambio a conduci na contra-ofensivanan 
exitoso y un sentido nobo di vulnerabil- 
idad den e ehercito Ruso. 
Un oficial halto den e Servicio di Siguridad 
di Ucrania (SBU), conoci pa e nomber 
clave Bankir, a reporta cu e atakenan aki a 
tin un impacto substancial. “Nos a destrui 
obhetivo paden di Rusia, cual a permiti pa 
varios contra-ofensivanan exitoso,” el a 
bisa. 
E forsa Ucraniano a cuminsa ricibi ayudo 
militar Occidental den forsa completo, 


incluyendo sistemanan di misil di lans- 
amento multiple di mas largo alcance y 
varios tipo di artileria. Ivan, un oficial cu e 
Brigada di Artilleria 148, a nota e efectiv- 
idad di e armanan nobo aki den stagna e 
avancenan Ruso. “Nos por mira e impacto 
di e ayudo tur dia,” el a bisa. 
A pesar di e ganashinan aki, Kyiv ainda 
no a recupera teritorionan grandi pero 
a preveni exitosamente e ocupacion di 
Kharkiv, e di dos ciudad mas grandi di 
Ucrania. Anteriormente, partinan di e 
region di Kharkiv a cay den man di forsa 
Ruso, resultando den brutalidad severo. 
E reciente ayudo Occidental y e elimina- 
cion di restriccionnan riba ataca paden di 
Rusia a cambia e rumbo. 
Experto di siguridad internacional Oleksiy 


Melnyk a enfatisa e significado di e desa- 
royonan 
aki, 
describiendo 
e 
poten- 


cial re-ocupacion di Kharkiv como un 
‘momento tragico’ cu a conduci na un 
cambio di politica entre e aliadonan 
Occidental. Esaki a permiti Ucrania pa 
ataca posicionnan clave Ruso, incluyendo 
post di comando y depositonan di muni- 
cion, cu sistema di misil avansa manera 
ATACMS. 


E atakenan strategico aki a forsa Rusia pa 
pusha nan sistema di misil mas leu for di 
e liñanan frontal, proveyendo algun alivio 
pa Kharkiv. E dinamica di e conflicto a 
cambia, mustrando e rol crucial di ayudo 
militar Occidental den e esfuersonan di 
defensa di Ucrania. 


Ucraina ta contraataca 


Rusia cu armanan occidental 


Logrando ganashinan strategico 

DENUNCIANTENAN a acusa OpenAI di impone restriccionnan ilegal 
riba comunicacion di empleado- cu reguladonan di gobierno, segun un 
carta obteni pa The Washington Post. E carta, manda pa abogadonan 
representando denunciante anonimo n’e Presidente di Securities and 
Exchange Commission (SEC), Gary Gensler, ta pidi un investigacion den 
e acuerdonan di OpenAI tocante terminacion di trabou, no desprestigia, y 
no divulgacion. 


Denunciantenan ta acusa OpenAI 
di restriccionnan ilegal den NDA 


E carta ta alega cu e acuerdonan di OpenAI a 
descurasha empleadonan y inversionistanan 
di raporta violacionnan di siguridad na SEC. 
E ta sigui alega cu e acuerdonan aki a forsa 
empleado pa renuncia nan derecho na incen- 
tivonan y compensacion di denunciante y a 
rekeri nan pa notifica e compania prome cu 
comunica cu reguladonan di gobierno. 


Evidencia provee na SEC ta sugeri cu e 
‘Non-Disclosure 
Agreements’(NDA) 
nan 


anterior di OpenAI a viola ley door di 
obliga empleadonan pa firma contractonan 
demasiado restrictivo como un condicion di 
empleo, pagonan di terminacion di trabou, y 
otro beneficionan financiero. 
Mientras OpenAI no a responde inmediata- 
mente na e peticionnan pa comentario, un 
vocero di e compania a bisa The Washington 
Post cu e politica di denunciante di OpenAI ta 
diseña pa proteha e derechonan di emplead- 
onan pa haci divulgacionnan protegi. 


E carta a wordo haci publico pa e oficina di 
Senador Chuck Grassley, cu copianan manda 
na Congreso. Grassley (R-Iowa) a enfatisa e 
importancia di denunciantenan den monitoria 
y mitiga menasa di AI, bisando cu e politica di 
OpenAI ta parce di tin un efecto negativo riba 
e derecho di empleadonan pa raporta prob- 
lema y ricibi compensacion debido. 


“Monitoria y mitigando e menasanan presenta 
pa AI ta parti di e responsabilidad constitu- 
cional di Congreso pa proteha nos siguridad 
nacional,” Grassley a bisa den un declaracion. 
“Denunciantenan lo ta esencial p’e tarea ey. 
E politica y practicanan di OpenAI ta parce di 
tin un efecto negativo riba e derecho di denun- 
ciantenan pa papia y ricibi compensacion 
debido pa nan divulgacionnan protegi.” 
E acusacionnan ta subraya e scrutinio continuo 
di e practica di companianan tecnologico 
mientras nan ta nabega e panorama regula- 
torio compleho rond di desaroyo y implemen- 
tacion di AI. 

DEN nos mundo yen di stress y core- 
mento, e esencia sagrado di bida hopi 
biaha ta scapa nos mientras nos ta 
nabega nos rutinanan diario. E carganan 
di lamentonan di pasado y incertidumbre 
di futuro ta pisa riba nos, pero ancra den 
e spirito ta invita nos pa conecta cu e 
presencia divino di e momento presente. 
E practica aki ta ancra nos alma den e 
aki y awor, invitando nos pa sumergi 
nos mes completamente den e coriente 
sagrado di bida unda tempo ta flui cu 
gracia. 


Ancramento Spiritual ta un practica 
profundo cu ta yuda nos transcende 
stress y laga preocupacionnan mundano 
bay. Door di ancra den e momento divino, 
nos ta haya un santuario unda nos preo- 
cupacionnan 
ta 
disolve, 
ofreciendo 


consuelo y paz. E practica aki tambe ta 
conduci na consciencia ilumina, lantando 
e velonan di ilusion y revelando e briyo di 
e presente. Den e estado spierto aki, nos 


ta topa e divino den cada rosea y latido 
di curason, fomentando un sentido 
profundo di conexion cu e universo. 


Ademas, ancra den e spirito ta fortalece 
nos conexionnan sincero cu e divino y tur 
sernan. E ta cultiva un curason expan- 
sivo cu ta irradia compasion y amor, 
enrikeciendo nos relacionnan y interac- 
cionnan. E practica aki ta ilumina nos 
caminda cu proposito, guiando nos cu 
sabiduria divino y yudando nos discerni 
e proposito di nos alma meymey di e 
complehidad di bida. Como resultado, 
nos ta haya un sentido di direccion y 
claridad den nos biahe. 


E beneficionan holistico di ancramento 
spiritual ta extenso, mehorando nos 
bienestar general door di alinea mente, 
curpa, y spirito. E practica sagrado 
aki ta fomenta harmonia y curacion, 
promoviendo un bida balansa y salu- 
dabel. Participando den meditacion di 


ancramento, cultivando consciencia di 
rosea, y infundiendo actividadnan diario 
cu intencion spiritual ta pasonan prac- 
tico pa brasa e practica aki. Reconoce 
e santidad den cada accion ta yuda nos 
keda ancra den e momento presente. 


Den conclusion, ancra den e spirito ta 
invita nos pa reconecta cu nos esencia 
divino y e eterno awor. Door di sumergi 
nos mes den e presente sagrado, nos ta 
desvela e magnificencia di existencia, 
harmonisa cu e divino, y embarca riba 
un biahe transformativo di evolucion di 
alma. Tuma un momento pa ancra bo 
spirito, hala rosea den e santidad di e 
presente, y experencia e profundidad 
profundo di bo existencia spiritual. Bo 
alma lo bula den gratitud y conexion 
divino. 


S P I R I T U A L 


Ancra den e spirito: 


Acepta e presente como sagrado 

SPAÑA VS INGLATERA 


2 
1 

PA 3or exacto e wega final di Euro Cup a cuminsa diad- 
omingo ultimo, caminda Spaña a enfrenta Inglatera. 
Spaña kende ainda tabata invicto y a subi veld como 
e faborito pa gana, a cuminsa di trempan ta desplega 
e dominio cu nan a bin ta mustra riba veld. Inglatera, 
e sorpresa pa ta den final, debi cu nan no a hunga un 
nivel custuma y spera di nan. Varios ta e weganan cu 
a wordo gana den pito final. 


Pero manera nan ta bisa, esun cu hinca gol ta gana. 
Y esey a hiba e 2 paisnan aki pa e wega final. Cu un 
dominio di posesion di mas cu 75% Spaña a domina 
casi henter e prome mita. Den e di dos mita Spaña 
ta sali brabisimo y na di 47 minuut, Nico Williams cu 
tambe a sali e hungado di e partido, ta hiba su ekipo 
ariba 1-0. Despues di esaki nan ta baha y bay hunga 
nan wega di wanta bala y laga e tempo core. 


Inglatera a keda ataca, baha den nan mita di veld y 
ta haya un chens na di 73 minuut y aki ta caminda cu 
Cole Palmer, kende a subi riba veld na di 70 minuut, 
substituyendo Kobbie Mainoo. 
Tur hende a prepara pa bay extra tempo, pero cu e 
no ta unicamente Inglatera a haci un bon cambio 
den e di 2 tempo. Na di 68 minuut Spaña ta cambia 
Alvaro Morata, e capitan di Spaña y ta hinca Mikel 
Oyarzabal. E mes un hungado aki, ta anota e gol di 
victoria y campeon pa Spaña na di 86 minuut. 


Asina aki Inglatera ta bira e prome ekipo Europeo cu 
ta perde 2 biaha den final, 2020 contra di Italia y 
awo contra di Spaña. Cu e victoria aki, Spaña ta bay 
lidera como e unico pais cu 4 titulo di e Copa Europa 
(1964, 2008, 2012 y awo 2024). 
Spaña tambe ta bira e prome nacion Europeo pa gana 
tur 7 wega durante un competicion internacional y 
tambe ta score un total di 15 gol, e mas door di un 
nacion den historia di e copa aki. 


Pa loke ta premio individual, Spaña a bay cu tur. 
Nico Williams a keda cu Hungado mas Valioso di e 
partido final, su colega Lamine Yamal kende diasabra 
a cumpli apenas 17 aña ta sali Hungado Hubenil 
di e torneo mientras cu e Hungado mas Valioso di 
henter a torneo a bay pa Rodrigo “Rodri” Hernandez 
Cascante. 


Spaña campeon Euro Cup 2024 

Wega pa di tres luga 


Final 


13 Juli 2024 


14 Juli 2024 


Canada 2(2) vs 2(3) Uruguay 


Argentina 1 vs 0 Colombia 

DESPUES di 1 luna intenso di wega di 
futbol, entre Copa America y Copa Europeo, 
ayera nochi nos por a presencia e ultimo 
partido cual tabata e final di Copa America. 
E partido a cuminsa mas cu 1 ora laat, debi 
na problema cu fanaticonan sin entrada a 
kibra porta y drenta e stadion. Basta comen- 
tario a lanta mes ora, puntrando di Merca ta 
den un posicion debido pa por t’e anfitrion 
di Copa Mundial 2026. Ta spera cu 2 aña ta 
suficiente tempo pa nan por mehora esaki. 


Pa loke t’e wega mes, Colombia a sabi sigur 
di tin un atake basta pisa y constante den 
e prome tempo. Pero nada di gol. Argentina 
tabata haya su momento nan, algun basta 
facil pero tampoco ta anota e gol di bay 
ariba. Nan no kier unicamente retene nan 
titulo di campeon di Copa America pero 
tambe kier duna Di Maria e copa, ya cu 
esaki lo ta su ultimo partido den e deporte 
di futbol. Un otro aspecto importante ta cu 
tur ta di opinion cu esaki ta Lionel Messi 
su ultimo Copa America, aunke e mes no a 
anuncia esaki ainda. Pa es motibo, ora cu e 
la wordo saca di wega na di 66 minuut debi 
na un lesion na su enkel drechi. Por a nota 
un Messi basta emocional sinta riba banki. 


Full e prome 90 minuut nan a pasa y niun gol 
ta cay. Contrali n’e weganan anterior, den 
final, si no tin un ganado, e ora ey si ta bai 
na tempo extra. Ta te na di 113 minuut cu 
Lautaro Martinez ta anota pa duna Argentina 
e bentaha y asina aki tambe retene nan titulo 
como Campeon di Copa America. Lautaro 
cu e gol aki ta bira e maximo goleador di e 
torneo cu 5 gol. 


Argentina cu e victoria aki ta actual campeon 
nan Mundial y di continente Americano. Un 
bunita manera pa ambos di Maria y Lionel 
Messi dispidi di futbol. 


Argentina Campeon Copa America 2024 

CARLOS Alcaraz a demostra su poder 
den un victoria riba Novak Djokovic, 
reteniendo su titulo di Wimbledon den 
e categoria di single masculino cu un 
score di 6-2, 6-2, 7-6 (7-4). E partido 
aki, un ripiticion di e final di aña pasa, 
no tabata mesun dramatico cu e bataya 
di cinco set di diesdos luna pasa, ya cu 
Djokovic a lucha contra e Spaño domi- 
nante. 


Apesar di a enfrenta nervionan den 
e ultimo momentonan y a desper- 
dicia tres punto di campeonato mien- 
tras tabata purba di sirbi pa e victoria, 
Alcaraz a recupera su compostura pa 
gana den e tie-break di e di tres set. 
Despues di a bringa, Alcaraz a celebra 
su triunfo, bisando, “Honestamente, ta 
un soño pa mi gana e trofeo aki. Mi a 
haci un entrevista tempo mi tabatin 11 
aña y mi a bisa cu mi soño tabata pa 
gana Wimbledon.” 


Djokovic, gracioso den su derota, a 
comparti un sonrisa y un brasa caluroso 
cu Alcaraz na net. Pa e di dos aña 
consecutivo, Djokovic a purba di iguala 
e record di ocho titulo di Wimbledon 
den e categoria masculino di Roger 
Federer. E ganado di 24 titulo major 
tambe tabata buscando pa surpasa e 
record di Margaret Court pa e mayoria 
titulo di Grand Slam den single. 


E victoria di Alcaraz a marca su di 14 
victoria consecutivo na Wimbledon, 
manteniendo su record di 100% den 
finalnan di Grand Slam. E triunfo aki 
ta haci’e e homber mas jong pa gana 
tanto e titulo di Wimbledon como e 
French Open den e mesun aña. Alcaraz 
a uni su mes na un grupo selecto di 


seis hungado cu a logra e “Channel 
Slam” aki. 


Durante su carera cortico pero remar- 
cabel, Alcaraz a gana titulonan major 
na un ritmo cu poco hungado di 21 aña 
a logra. Cu su victoria na Wimbledon, 
Alcaraz awo a gana cuatro titulo major, 
uniendo su mes na Roger Federer como 
e unico hombernan pa gana nan prome 
cuatro finalnan di Grand Slam. 


E caminda di Djokovic pa e final tabata 
notabel, specialmente considerando 
su lesion di meniscus durante e French 
Open, cu a rekeri cirugia. A pesar di 
esaki, e hungado di 37 aña a yega e final 
sin enfrenta ningun top 10 oponente, 
ya cu e di nuebe seed, Alex de Minaur, 
a retira prome cu nan partido di kwart 
final. Sinembargo, e falta di compe- 
tencia di nivel halto a laga Djokovic sin 
preparacion pa e excelencia di Alcaraz. 


Un aña pasa, Alcaraz a demostra su 
forsa mental y nervio den un victoria 
di cinco set contra Djokovic pa gana su 
prome titulo di Wimbledon. E aña aki, e 
secuela a sugeri un otro bataya largo 
mientras Alcaraz a lucha den un prome 
wega di 13 minuut contra Djokovic, 
kibrando sirbishi inmediatamente. 


E estilo di wega agresivo y adaptabil- 
idad di Alcaraz tabata evidente durante 
henter e partido. El a purba constante- 
mente di tuma e prome atake, mientras 
Djokovic a purba di recorta e puntonan 
door di acerca e net trempan y emplea 
tactica di sirbi-y-volley. Alcaraz a 
contraresta e intentonan aki facil- 
mente, estableciendo un dominio den 
e wega. 


Aunke Djokovic a sirbi bon y a aplica 
presion, e atakenan incansabel di 
Alcaraz, particularmente dirigi riba e 
skina di forehand di Djokovic, a resulta 
decisivo. Incluso ora Djokovic tabata 
perdiendo pa dos set, el a sigui busca 
solucionnan. No tabata te ora Alcaraz 
a yega 5-4, 40-0 cu triple champion- 
ship point cu el a faya brevemente, 
perdiendo tironan clave despues di un 
distraccion di un espectador. 


A pesar di e contratiempo aki, Alcaraz 
no a drenta panico. El a forsa un tiebreak 
y a hunga un drop shot briyante como 
ganado na 5-4, cerando e partido den 
un final emocionante. E victoria aki 
a solidifica e status di Alcaraz como 
un forsa formidabel den tennis, y el a 
celebra cu su team y famia, reflexion- 
ando riba su ascenso rapido y poten- 
cial futuro. 
Mirando padilanti, Alcaraz tabata spera 
un dia di celebracion dobel Spaño cu 
e team nacional di futbol enfrentando 
Inglatera den e final di Euro 2024, 
marcando 
un 
posibel 
momento 


historico pa deporte Spaño. 


Carlos Alcaraz ta domina Djokovic pa retene su titulo na Wimbledon 

sosten pa victimanan ta urgi Comite Olimpico 
pa prohibi e hungado Hulandes di Beach 
Volleyball, Steven van de Velde, di participa n’e 
Weganan Olimpico pa motibo di su condena di 
pasado como delincuente sexual. 


Van De Velde, awor 29 aña, a ser condena na 
2014 despues di a biaha pa Inglatera pa tin 
relacion sexual cu un mucha muhe di 12 aña 
cu el a conoce riba Facebook. E tabata consci- 
ente di su edad na e momento ey. Condena na 
cuater aña pa un corte Ingles, el a pasa 13 luna 
den un prizon Hulandes, ya cu ley Hulandes a 
clasifica su delito como “actonan indecente”, 
cu ta haya un castigo menor. 


Den un comunicado cita pa e revista ‘Trouw’, 
organisacionnan manera Sport & Rights 
Alliance, Kyniska Advocacy y Army of Survivors 
a enfatisa cu, mientras cu nan ta apoya deporte 
como medio di rehabilitacion, e Weganan 
Olimpico no ta e luga apropia pa tal person- 
anan. “No tin luga pa violadonan condena den 
e weganan”, e comunicado a bisa. 


E organisacion deportivo Hulandes NOC * NSF 
a defende Van de Velde, describi como un 
“deportista cualifica cu ta cumpli cu tur condi- 
cion pa bay Paris.” 


A menciona cu nan tabata trahando riba un 
plan pa sigura cu e lo ta den un situacion 
manehabel durante e weganan. E sindicato 
di volleyball ‘Nevobo’ tambe a apoya Van de 
Velde, afirmando cu el a completa su sentencia 
y cu expertonan ta kere cu e no ta representa 
ningun riesgo di reincidencia. 


Van De Velde a reconoce e controversia, 
bisando den un entrevista cu Volleyball.nl, “Mi 
ta compronde cu den e periodo prome cu e 
evento deportivo mas grandi na mundo, esaki 
lo atrae atencion di medionan internacional.” 


Mientras e debate ta sigui, ta keda e pregunta si 
e participacion di Van De Velde den e Weganan 
Olimpico ta alinia cu e balornan y integridad di 
e prestigioso evento internacional. 


Peticion pa prohibicion 


Hungado di Volleyball Hulandes condena di participa na Weganan Olimpico 

ROSE Namajunas a mustra su habilidad den ‘striking and grappling’ pa 
sigura un victoria unanime riba Tracy Cortez den e evento principal di UFC 
Fight Night na Ball Arena den Denver. E ex-campeon dos biaha den peso 
‘strawweight’, awor clasifica No. 6 den peso ‘flyweight’, a domina dilanti su 
publico local, ganando cu puntuahe di 49-46, 49-46, y 48-47. 


Namajunas (14-6 MMA, 11-5 UFC) a controla e prome ronda cu golpinan 
superior, uzando ‘jabnan’ preciso y man drechi poderoso. Un ‘hook’ robes 
a tumba Cortez abou, pero Namajunas a scoge pa mantene e pelea para. 


Cu bista riba titulo di UFC 


Rose Namajunas a domina Tracy Cortez 


Cortez (11-2 MMA, 5-1 UFC), kende a drenta 
den e pelea riba aviso cortico, a lucha pa iguala 
e ritmo y habilidad tecnico di Namajunas. 


Den e di dos rond, Cortez a purba ahusta, pero 
e ‘takedown’ laat di Namajunas a marca e tono 
pa e resto di e pelea. E lucha di Namajunas a 
domina e rondnan di meymey, mustrando su 
control riba tera y defensa den lucha. E inten- 
tonan di Cortez pa contraresta a wordo stroba, 
y Namajunas a mantene control. 


Den e ultimo rondnan, Namajunas a sigui 
demostra su versatilidad, combinando lucha 
ofensivo cu su experticio den golpi. Cortez, 
clasifica No. 11, a enfrenta su prome derota 
desde 2017, resaltando e diferencia entre e y 
e bringadonan elite den e division. 


Despues di e pelea, Namajunas a expresa su 
deseo pa un oportunidad pa titulo, bisando, 
“Ami ta e prome campeon di UFC di Colorado, 
pues mi kier trece e faha ey cas. Sea esey of un 
pelea pa titulo BMF femenino.” 


Cu e campeon di peso mosca Alexa Grasso 
cla pa enfrenta Valentina Shevchenko y 
Manon Fiorot probablemente siguiente den 
liña, Namajunas lo mester di un of dos pelea 
mas prome cu un oportunidad pa titulo. 
Sinembargo, su actuacionnan reciente ta 
sugeri cu e ta riba e caminda pa reclama 
status di campeon den su division nobo. 

BARBORA Krejčíková a sigura su prome titulo di Wimbledon 
diasabra, derotando Jasmine Paolini di Italia 6-2, 2-6, 6-4 
den un final emocionante. E victoria aki ta marca e di dos 
titulo di grand slam di Krejčíková, superando un temporada 
dificil cu tabata yena cu lesionnan y un caida den ranking. 


Krejčíková a domina e prome set, uzando su groundstro- 
kenan poderoso pa mantene Paolini den defensiva. Sin 
embargo, Paolini, den su di dos final consecutivo di grand 
slam, a logra un comeback fuerte den e di dos set, uzando 
su agilidad y wega ofensivo pa cambia e momentum di e 
partido. Ela kibra e servicio di Krejčíková trempan y a score 
pa un bentaha di 3-0, eventualmente ganando e set 6-2. 


E set final tabata intensamente disputa, cu ambos hungado 
mustrando un wega cauteloso pero strategico. Na 3-3, 
Krejčíková a kibra e servicio di Paolini y a tuma e liderazgo. 
Sirbiendo pa e campeonato, el a enfrenta un Paolini resis- 
tente, kende a salba dos punto di campeonato prome cu 
Krejčíková a sigura e victoria riba su di tres intento. 


Celebracionnan emocional a sigui mientras Krejčíková, yen 
di alegria, a comparti su triunfo cu su team y e multitud na 
Centre Court. Den su entrevista riba cancha, ela expresa 
su incredulidad y felicidad, yamando esaki “e miho dia” di 
su bida. El a rindi tributo tambe na su coach fayeci, Jana 
Novotná, kende a gana Wimbledon na 1998 y a inspira 
Krejčíková pa sigui tennis profesional. 


Paolini, kende a marca historia como e prome muhe 
Italiano pa yega un final di Wimbledon, a elogia e actua- 
cion di Krejčíková y a refleha riba su propio logro a pesar di 
e perdida. “Pa wak e stadion aki yen, ta un soño cu a bira 


realidad,” el a bisa, recordando su admiracion di infancia pa 
e deporte. 
E victoria di Krejčíková na Wimbledon no solamente ta 
marca un logro personal, pero tambe ta honra e legado di 
su mentor, demostrando su resistencia y determinacion riba 
un di e scenarionan mas grandi di tennis. 


Den un final emocionante contra Jasmine Paolini 


Barbora Krejčíková a gana su prome titulo di Wimbledon 

G A M I N G 


E Comite Olimpico Internacional (COI) hunto cu Comite Olimpico Nacional 
di Saudi Arabia pa host e prome Wega Olimpico di Esports na 2025. E 
evento aki lo ta un paso significante den e envolvimento di COI cu esports. 


E alianza cu Saudi Arabia lo dura 12 aña, cu Wega Olimpico di Esports 
regular. Presidente di COI Thomas Bach a resalta e experiencia di Saudi 
Arabia den esports y a enfatisa e importancia di balornan Olimpico, 
igualdad di genero, y envolvimento di hubentud den e colaboracion aki. 


Ministro di Deporte di Saudi Arabia, HRH Prins Abdulaziz bin Turki Al Faisal, a 


COI ta Anuncia Wega Olimpico 


di Esports na Saudi Arabia 


expresa hopi excitacion tocante host e evento, 
mirando esaki como un honor y un capitulo 
nobo den historia Olimpico. E ta compromete 
na un evento cu ta respeta balornan Olimpico 
y impulsa esports padilanti. 


E anuncio ta alcansa cu Vision 2030 di Saudi 
Arabia, cu a mira crecemento significante den 
participacion y eventonan di deporte for di 
2018. E Reino a host mas cu 100 eventonan 
internacional di deporte y a aumenta partici- 
pacion den deporte te na casi 50% di e popu- 
lacion. Princesa Reema Bandar Al-Saud, un 
Miembro di COI, a lanta e participacion creci- 
ente di muhe den esports y e impacto positivo 
di deporte pa muhe y mucha muhe na Saudi 
Arabia. 


Siguiendo e anuncio aki, COI lo traha riba 
selecta un Ciudad, luga, tempo di evento, titulo 
di wega, y e proceso di cualificacion p’e Wega 
Olimpico di Esports. COI lo colabora cu feder- 
acionnan internacional y Comitenan Olimpico 
Nacional cu ta envolvi den esports y crea un 
structura dedica pa organisa e evento aki. 

E votacion cu a tuma luga den Parlamento p’e 
matrimonio di mesun sexo tabata un wega 
politico cu a sali Aruba caro. Parlamento no 
kier a vota contra ni aproba e ley aki sino a 
laga hues sinta riba stoel di Parlamento. 


Segun informacion cu nos di partido CURPA 
a ricibi nos por corda cu parlamentarionan di 
partido MEP a wordo instrui con pa vota riba 
e ley di matrimonio di mesun sexo p’esey e 
resultado. Segun un periodista partido MEP 
y AVP a brasa otro p’e ley aki no pasa y no 
wordo aproba. Si Parlamento a vota contra di 
e ley aki hues lo no por a sinta riba stoel parla- 
mento. Pakico partido Curpa ta bisa esaki? 
Nos e lucha no a cuminsa for di awor. 


Nos lucha a cuminsa prome cu e Amieda 7 cu 
ta encera geregistreerd partnerschap a bira 
realidad dia 8 di september 2016. Esaki no ta 
coincidencia paso na september 2015 gobi- 
erno bao signatura di partido AVP a bay di 
acuerdo cu e 17 puntonan di e agenda 2030 
Sustainable Development Goals. 


Kico t’e beneficio cu e cambio di ley aki esta di 
matrimonio di mesun sexo lo trece pa Aruba? 
Aruba su unico Pilar economico lo sigui florece 
of nos lo cuminsa perde nos bishitantenan for 
di Merca cu gran mayoria ta contra di e agenda 
aki. Walt Disney, Target, y Budlight a sufri un 
daño biyonario te cu e dia di awe. Pronto lo 
tende cu nan lo ta bancarota. 


Si na 2 ocasion esta na september 2017 y juni 
2021 pastoornan no a dividi e pueblo cristian 
pa vota pa nan color politico cu ta partido MEP 
y partido AVP, awe partido Curpa lo tabata den 
Parlamento cu mas cu 2 asiento. 


Gobierno no tabata tin e boluntad pa bin cu 
un referendum pa determina si e pueblo ta 
bay di acuerdo cu e condicionnan stipula den 
e Sustainable Development Goals. Parlamento 
cu supuesto cristiannan a permiti e Prome 
Minister mara su pais n’e agenda 2030 y mas 
ainda cu nan tabata na altura e strategia cu 
nan partido lo uza durante di votacion riba e 
matrimonio di mesun sexo. 


Eric Ras(Curpa): 


Partido Curpa no lo permiti pa norma y balornan cristian bay perdi 


E ley aki no ta keda te akinan paso den e 17 punto di Sustainable 
Development Goals bao punto 4 enseñansa di calidad ta bay atras y 
ta bruha celebro nos criaturanan cu educacion sexual. E enseñansa di 
generoso a drenta scolnan caba na Europa. 


Mira cuanto letter e grupo aki tin y asina nan lo sigui pa legalisa cada 
letter di e grupo di alfabet. Pakico na Italia a para e ley aki? Esaki t’e 
agenda diabolico cu nos gobierno ta aden y cu tin supuesto cristiannan ta 
sostene. Un agenda anti cristian. 


E unico partido cu for di principio a para pa norma y balor ta partido 
Curpa. Nos a drenta e aña di eleccion y nos sa cu pueblo ta rabia cu parti- 
donan grandi. Nan ta kere cu nan t’e unico Coca-Cola den desierto. Tanto 
partido MEP y partido AVP ta gaba cu nan tin solucion pa tur problema. 
Nan unico solucion ta hinca Aruba den debe cu yen di medida riba lomba 
di pueblo. Esaki nos ta yama amor pa nos Aruba dushi tera? 


Aruba tin un Dios su ta stima hende pero Dios no ta stima hende su pica. 
Nos por scapa for di e huicio terrenal pero for di e huicio di Dios nos ningun 
lo scapa. Esaki t’e tempo di Dios y no di politiconan cu tin 2 cara. Dios su 
tempo ta perfecto. Partido Curpa ta kere cu mester bay corte Europeo 
paso eynan tin un sentencia cu ta bisa e no ta un discriminacion. Partido 
Curpa ta dispuesto di ruim op de boel. Unico partido Curpa cu leynan di 
Dios ta sagrado y no ta negociabel. Partido Curpa e unico alternativa. 

HOBEN politico di AVP Dennerich Kelly tabata na Den Haag den Hoge Raad ora 
e sentencia a cay pa forsa Aruba habri matrimonio entre pareha di mesun sexo. 
Segun Kelly ta momento pa nos bolbe sinta reflexiona kico esaki kiermen pa nos 
comunidad. “E lucha di un grupo den comunidad cu ta sinti nan mes discrimina 
y banda di esaki despues cu pueblo por a wak cu den parlamento, e politiconan 
no a logra yega na un decision pa regla cierto aspectonan cu e grupo aki tabata 
bogando p’e” asina Dennerich Kelly a expresa su desapunto rib’e tema aki. 


Kelly ta di opinion cu e situacion no mester a yega asina leu y cu mester a busca 
un forma mas madura y menos hostil pa regla e derechonan cu tabata falta den 
nos mes cas, esta parlamento asina respetando Fe y creencia religioso di un 
gran mayoria di nos isla. “Nos ta boga pa ta baas den nos mes cas y pa falta di 
madurez politico, awe nos ta haya cu Hoge Raad, kende no ta escogi pa repre- 
senta nos pueblo, awo ta dicidi pa nos.” e hoben politico a subraya catalogando 
e arrest di Hoge Raad como un “gemiste kans” 


E ta haya cu a yega ora pa Reino Hulandes combati tur desigualdad cu ta 
existi den Reino, awor t’e momento pa un era di hoben politico boga pa elimina 
desigualdad den enseñansa, cuido medico y caba cu pobresa riba nos islanan. 
Na final tur ciudadano den Reino Hulandes merece mesun calidad di bida sin 
importa unda nan ta biba den reino. “Tin un linea hopi fini pa encamina ora 
ta trato caso pa cu topico controversial asina aki y berdad bo por sinti cu bo 


Dennerich Kelly (AVP): 


Mester caba cu tur otro desigualdad awor cu 
Hulanda a impone riba nos norma y balornan 


ta discrimina, y esaki ta di compronde. Pero e ta 
keda unabes mas n’e representantenan di pueblo 
pa yega na otro y bin cu un solucion den cas” Kelly 
cu ta futuro candidato riba lista di AVP a vocifera 
dilanti Hoge Raad na Den Haag. 


Segun Dennerich Kelly e matrimonio entre homber 
y muhe ta un principio pa un comunidad nace y 
sobrevivi cual ta institui ya desde comienso di 
mundo crea door di Dios. For di un matrimonio ta 
nace un famia cual t’e fundeshi di bida y educa- 
cion pa un comunidad duradero. No ta descarta 
cu persona nan den e comunidad, tur lo ta mescos 
y cu tur lo tin e mesun preferencia sexual. Na e 
momento ey bo ta haya un kiebro di comporta- 
cion humano cu lo mester contribui na mantene 
e comunidad y tambe humanidad su existencia. 
E kiebro aki no mester uz’e pa bringa otro pero 
hustamente por uz’e aspecto pa respeta y trata 
otro na bon forma pa yuda otro. Esey lo bin di 
amor, un amor fundamental cu nos cada un tin 
den nos inculca door di nos mayornan y basa rib’e 
mandamento di Dios: Stima bo prohimo manera 
bo mes. 


Dennerich Kelly ta un hoben politico cu pronto 
lo subi lista di Partido di Pueblo Arubano (AVP). 
E ta un profesional den cuido medico, gradua 
na Hulanda den enfermeria. Cu algo mas di un 
decada den experiencia a labora na entre otro dr. 
Horacio Oduber Hospital, ImSan y actualmente 
como Praktijkondersteuner Huisartsenzorg (POH), 
Dennerich a sinti e yamada pa trece un cambio 


den politica na Aruba. E ta sinti cu nos generacion 
ta biba den un era transcendental unda no por djis 
para wak pero tin cu actua awo pa sigura un miho 
futuro y provenir p’e generacionnan siguiente. 

MADBOR 
C o n s u l t a n c y 


Documento Comercial y Support 


Oferta / Presentacion 
Programa di rekisitonan 
Citacion 
Informacion 
Contrato (den concepto) 


Operacion 


Analisis di Proceso 
Descripcion di Proceso 
Descripcion di Protocol 


Apoyo Empresarial 


Mediacion 
Consulencia/ Conseho 
Comersialisacion 


Documentacion oficial (di e empresa) : 


Prepara 
Verifica 
Traduccion-4 idioma: 
(Ingles, Hulandes, Spaño, Papiamento) 


Priva 


Scirbi carta (oficial) - 4 idioma 
Traha Curriculum Vitae 
Carta di solicitud 
Mediacion serca instancianan - 4 idioma 



Ban 
Papia 


Turning Ideas into Breakthrough Solutions 


+297-7456724 

Aries (21 di Maart - 19 di April): 
E siman aki, Aries, bo ta sinti un fluho di creatividad y inspiracion. 
Dirigi e energia aki pa bo proyectonan y meta personal. Confia 
den bo intuicion na momento di tuma decisionnan, specialmente 
den asuntonan di curason. Tuma tempo pa cuido personal y rela- 
hacion pa mantene balansa. 


Tauro (20 di April - 20 di Mei): 
Tauro, e siman aki ta enfatisa riba bo relacionnan, tanto personal 
como profesional. Comunicacion lo ta esencial pa resolve cualke 
malentendido. Contrata riba diplomacia y compromiso pa reforsa 
e vinculonan. Tuma un enfoke practico den asuntonan financiero 
pa stabilidad. 


Geminis (21 di Mei - 20 di Juni): 
Geminis, bo ta den un periodo di crecemento personal y descu- 
brimento di bo mes. Explora interes nobo y amplia bo conoce- 
mento. Expresa bo mes creativamente y comparti bo ideanan cu 
otro. Keda habri na pensamento y adaptabel pa nabega cambi- 
onan efectivamente. 


Cancer (21 di Juni - 22 di Juli): 
Cancer, duna prioridad na bo bienestar e siman aki. Tene aten- 
cion na bo salud fisico y necesidadnan emocional. Nutri bo mes 
cu habito positivo y rutinan di cuido personal. Conecta profunda- 
mente cu esnan keri pa sosten emocional. Confia den bo instin- 
tonan pa tuma decisionnan importante. 


Leo (23 di Juli - 22 di Augustus): 
Leo, bo confiansa ta briya fuerte e siman aki. Uza bo carisma y 
habilidad di liderazgo pa avansa den bo carera of ambicionnan 


personal. Tuma iniciativa den proyectonan creativo y colabora- 
cion. Keda funda y mantene un balansa salud entre trabou y bida 
personal. 


Virgo (23 di Augustus - 22 di September): 
Virgo, enfoca riba asuntonan di cas y familiar e siman aki. Crea un 
ambiente harmonioso tratando cualkier problema domestico cu 
calma. Nutri bo relacionnan cu esnan keri pa medio di comunica- 
cion habri y empática. Busca tempo pa cuido personal pa regarga 
bo energia. 


Libra (23 di September - 22 di October): 
Libra, comunicacion ta t’e ‘highlight’ e siman aki. Expresa bo 
mes claramente y asertivamente den combersacionnan. Busca 
balansa den bo relacionnan dor di scucha atentamente y busca 
tereno comun. Keda organisa y practico pa logra bo meta. 


Scorpio (23 di October - 21 di November): 
Scorpio, oportunidadnan financiero por surgi e siman aki. Tuma 
un enfoke strategia pa maneha bo recursonan sabiamente. Confia 
den bo instintonan ora di haci inversion of compranan mayor. 
Enfoca riba stabilidad y siguridad a largo plaso den bo decisi- 
onnan financiero. 


Sagitario (22 di November - 21 di December): 
Sagitario, brasa aventura y exploracion e siman aki. Amplia bo 
horizonte dor di siñamento of biahe. Expandi perspectivanan 
nobo y busca stimulacion intelectual. Keda optimista y adaptabel 
pa nabega cambionan y oportunidadnan. 


Capricornio (22 di December - 19 di Januari): 
Capricornio, duna prioridad na bo bienestar personal y cuido 
personal e siman aki. Establece limite claro pa proteha bo tempo 
y energia. Conecta cu bo meta y tuma pasonan practico pa logra 
exito a largo plaso. Refleha riba bo meta y tuma decisionnan cu 
practicalidad. 


Acuario (20 di Januari - 18 di Februari): 
Acuario, enfoca riba nutricion di bo relacionnan e siman aki. 
Reforsa vinculo emocional cu esnan keri dor di combersacionnan 
significante y actonan di bondad. Expandi bo individualidad y 
expresa bo perspectiva unico cu confiansa. 


Piscis (19 di Februari - 20 di Maart): 


Piscis, uza bo intuicion y creatividad e siman aki. Confia den bo 
guia interior ora di tuma decision. Sumergi profundamente den 
creatividad artistico of buskeda spiritual cu ta inspira bo. Tuma 
tempo pa conecta cu bo mes interno pa claridad y pas. 


H O R O S C O P O 

RELACIONNAN tin un impacto significante riba nos bien- 
estar emocional y mental. Aunke tur relacion ta enfrenta 
retonan, distingui entre dinamica saludabel y toxico ta crucial 
pa mantene un conexion di apoyo y cuido. Reconociendo 
señalnan di alarma y comprondiendo e cualidadnan di un 
relacion saludabel por preveni angustia emocional y fomenta 
un relacion satisfactorio. 


Señalnan di alarma den un relacion ta sirbi como señalnan 
di alerta trempan di toxicidad potencial. Falta di confiansa 
ta un señal di alarma mayor, manifestando hopi biaha como 
sospecho y jaloezie constante. Comportacion di control, 
unda un partner ta purba domina aspectonan di e bida di e 
otro, ta mina independencia y balor propio. 


Adicionalmente, isolacion for di amigonan y famia, falta di 
respet persistente, y critica por erosiona autoestima y crea 
un dependencia no saludabel. Abuso emocional of fisico y 
gaslighting, unda un partner ta manipula e percepcion di 
realidad di e otro, ta indicadornan severo di un relacion 
toxico. 


Contrario, relacionnan saludabel ta construi riba respet 
mutuo, confiansa, y apoyo. Parehanan ta balora e opinion 
y limitenan di otro, fomentando un ambiente di respet y 
aprecio. Confiansa y honestidad ta fundamental, cu ambos 
persona siendo transparente y berdadero. Comunicacion 
habri ta permiti pa expresion liber di pensamento y senti- 
mentonan, esencial pa resolve conflictonan y compronde 
otro. 


Apoyo y encurashamento tambe ta cualidadnan clave, 
como cu pareha ta yuda otro logra nan metanan y provee 
consuelo durante temponan dificil. 


Igualdad y husticia ta caracteristicanan di un relacion 
balansa, cu ambos partner compartiendo responsabilidad 
y tumando decisionnan hunto. Mantene independencia 
tambe ta importante; parehanan ta respeta e necesidad di 
otro pa espacio personal y interesnan individual. Resolucion 
di conflicto saludabel ta encera atende desacuerdonan 
constructivamente y yega na compromisonan sin recori 
na rabia of rencor. Afecto y intimidad, tanto fisico como 
emocional, ta fortalece e laso y fomenta cercania. 


Comprondiendo e diferencia entre patronchinan di relacion 
saludabel y toxico ta vital pa cultiva un partnership amoroso 
y di apoyo. Reconociendo señalnan di alarma trempan 
por yuda evita angustia emocional y daño a largo plaso. 


Brasando e cualidadnan positivo di un relacion saludabel ta 
sigura un conexion mas satisfactorio, mehorando bienestar 
y felicidad general. 
Priorisa respet mutuo, confiansa, y comunicacion habri ta 
esencial pa construi un relacion cu ta enrikece bo bida. 
Door di fomenta e cualidadnan positivo aki y keda vigilante 
pa señalnan di alarma, bo por crea un ambiente di cuido y 
apoyo unda ambos partner ta prospera. 


Relacionnan Saludabel vs. Relacionnan Toxico: 


Reconoce señalnan di alarma y cultiva cualidadnan positivo 

RECIENTEMENTE miembronan di One Happy 
Island Lions Club a bishita Cas pa nos grandinan, 
Cas Paraiso na Catashi, Santa Cruz. Nos a wordo 
acompaña pa Friends of Lions, Magaly, Eddy y 
Solange cu a yuda duna mayoria di e 30 gran- 
dinan un massage di man. Tambe algun a ricibi 
un corte de cabey for di boluntario y friends of 
Lions Sra. Petra Garcia. Danki pa e apoyo brinda 
na nos club pero vooral na tur e habitantenan di 
Cas Paraiso. 
Tur habitante tambe a ricibi un dushi snackbox, 
coy bebe saludabel y refrescante y un dushi jello 
dessert. 
Grupo di baile Dabaruida a duna un tremendo 
show di baile y trece tur hende den dushi ambi- 
ente. 
Un danki masha grandi na Aruba Aloe Balm cu a 
haci donacion di hand y body lotions pa tur habi- 
tante di Cas Paraiso. Un gesto masha aprecia 
door di nos grandinan. 
Danki na pueblo di Aruba cu ta bin ta cooperando 
na tur evento di recaudacion di fondo di nos club 
cu ta haci, cu nos por sigui duna servicio bolun- 
tario na nos comunidad. 


One Happy Island Lions Club a bishita Cas Paraiso 

Graduacion di Colegio Muchila Creativo na Violet Center for the Arts 


COLEGIO Muchila Creativo a organisa reciente- 
mente, dia 4 di Juli, graduacion di 3 studiantenan 
na Violet Center. Colegio Muchila Creativo ta un scol 
secundario pa studiantenan neuro diverso entre 15 pa 
29 aña. 


Un gran cantidad di persona: mayor-, familiar-, 
conocir-, invitado- y docentenan a bin hunto pa 
celebra e graduacion 2024 di e studiantenan di 
Colegio Muchila Creativo. Tur studiante a ricibi durante 
e anochi nan rapport. Na comienso di e anochi cabe- 
sante Rose-Marie Provence a duna un splicacion ken 
Muchila Creativo ta y cua proyectonan e Fudacion a 
ehecuta durante nan 21 aña di existencia. Despues di 
e apertura a sigui cu e parti oficial na unda Johanny 
Ballestero Zapata, Chloe Cicilia y Benjamin Wever a 
ricibi nan certificado y un certificado di Arte. 


Despues di e parti oficial di graduacion a continua cu 
e entrega di e rapportnan di cada aña pa cada studi- 
ante. Colegio Muchila Creativo ta consisti di 3 aña. 
Banda di e estudio di 3 aña tin un “speciaal traject” y 
un “Leerwerk Traject”, pa prepara esnan cu a finalisa 
cu nan estudio pa trabou den comunidad. Den e sala 
di exposicion di Violet Center publico presente por 
a observa un bunita exposicion di tur e pinturanan 
cu e studiantenan a traha bou guia di nan docente 
Rudberth Wolff. 


Siguientemente despues di e parti oficial, tur studi- 
ante a presenta e Musical “Transformacion”na publico 
presente. Autor y director di e mini Musical ta Emerita 
Emerencia, compositor musical Jane Lanooij, Pearl 
Dumfries directora musical y coreografo Sabrina Salas. 
Door cu e teatro tawata ful yen, mester a presenta e 
musical dos biaha tras di otro den e teatro di Violet 
Center for the Arts. 


Nan final tur esnan presente por a saboria di un dushi 
dinner. Mayornan, famia y publico presente tawata 
hopi satisfecho di e anochi exitoso. 
Muchila Creativo kier gradici nos sponsornan: 
Superfood Care Program y Cede Aruba pa nan colab- 
oracion. 


Ademas Muchila Creativo ta gradici Taste My Aruba, 
The Old Cunucu House, y Elite Productions pa nan 
cooperacion na nos evento di graduacion. Muchila 
Creativo kier gradici tambe tur docentenan, DJ Mike 
Petronia y tur esnan cu a coopera na e exito di e 
anochi. Masha danki di curason! 

SHURMAN C. Milliard-Social Worker 
Aruba; 
Mundialmente 
den 
socie- 


dadnan grandi y prospero nos ta mira 
e fenomeno soledad. Den metropo- 
linan manera New York, Tokyo, Paris y 
Madrid, e cifranan halto di suicidio ta 
wordo relata n’e problema di soledad. 
Otro sintomanan ta depresion, auto- 
mutilacion y abuso di droga cu ta hiba 
na adiccion. 


Si nos wak na Aruba mes nos ta wak 
e crecemento di soledad den e dife- 
rente gruponan di edad. Di hobennan, 
hobennan adulto, adulto te cu anci- 
anonan ta sufri di soledad ariba nos 
One Happy Island Aruba. Door di inves- 
tiga cada grupo di edad nos por mira 
un liña continuo. 
Ta logico cu cada caso no ta mescos 
y cu cada solucion no tur ora tin e 
mesun resultado, pero door di analisa 
esakinan lo por anticipa miho ariba e 
posibilidad. Hopi sufrimento por wordo 
supera ora nos sa kico e posibilidad ta 
y con pa aplica nan. Actuando preven- 
tivo, nos por spaar comunidad hopi 
placa tambe. 


Ta importante si pa tene na cuenta cu 
desaroyonan, sea positivo of nega- 
tivo, por wordo influencia door di un 
estado social solamente si tin colabo- 
racion entre tur departamento y funda- 
cionnan. Cada situacion tin un punto di 
salida y un resultado, y esaki ta encera 
e tereno social completo. Esaki ta nifica 
cu ta solamente hunto por busca un 
solucion. 


Na Aruba tin 18937 personanan entre 
e edad di 5 y 19 aña (fuente CBS 2023). 
Den e grupo aki tambe tin individu- 
onan cu ta sufri di soledad. Soledad no 
kiermen ta fisicamente bo so. E prob- 
lema ta mas ora tin e sintimento di falta 
pa forma un relacion emocional c’un 
otro persona. Falta lasonan emocional. 


Como un hoben bo ta ocupa cu bo mes, 
purbando pa forma bo personalidad. 
Bo celebro ta den desaroyo cual ta 
haci cu bo emocionnan no a haya nan 
luga ainda. Pa combina esaki cu otro 
personanan di e mesun edad cu tambe 
ta pasando den e mesun situacion por 
ta dificil. E warwaru interno por influ- 
encia esaki. Toch tin mucha cu ta cera 
amistad mas lihe cu otro mucha. 


Ora e mucha wordo marca door di 
profesionalnan, esaki ta desastroso p’e 
desaroyo emocional di e mucha. E ora 
ey e mucha ta busca ”solucionnan” den 
su mundo di sentimentonan natural 
cu ta haci e trayectorio normal dificil. 
E gevoel di ta “otro” ta bini dilanti. 
Hobennan por exclui nan mes for di 
nan ambiente social door di busca nan 
refugio den e mundo di tecnologia. 


Internet ta ofrece masha hopi posibi- 
lidad pa entretenimento, cual por tapa 
soledad pa hopi tempo. Contactonan 
cu ta wordo estableci via internet ta 
carece di contacto fisico y mental. E 
falta di e dos tipo di contacto aki tambe 
por produci e problema di soledad. 
Hopi biaha ta pensa cu door cu mucha/ 
hoben ta bay scol cu semper nan ta 


bin den contacto cu otro persona. 
Lastimamente e sentimento di ta bo so 
den un grupo di hende por ta mas dolo- 
roso y dañino pa bo salud emocional cu 
ta bo so fisicamente. Pa por pertenece 
na un grupo nan ta cambia e norma y 
balornan cu nan a ricibi na cas. Nan ta 
bai asina leu cu nan ta haci cosnan cu 
ta dañino pa nan salud. 


Boulimia y anorexia hopi biaha ta 
sosode den e edad di “teenager” 
pero por sigui te den adolescencia. 
Na momento cu no logra dentro den e 
grupo di su edad, aunke el a laga su 
autoestima los, soledad ta haci e daño 
di mas grandi. 


Na Aruba e grupo entre 20 y 75 aña 
ta consisti di 76302 persona cu ta un 
grupo grandi cu ta hopi diverso. Un 
persona di 23 aña ta hopi diferente den 
su desaroyo emocional c’un persona di 
71 aña. Asina mes ta spera madurez di 
ambos, cual ta logico den un sociedad 
prospero. Pero pa un participante den 
e sociedad esaki ta causa hopi stress 
door di e tur e responsabilidad cu bida 
ta trece cu ne. Presion di trabou of 
expectativanan di bo circulo por haci 
bo perde curashi. 


Personanan den e edadnan aki hopi 
biaha ta uza salimento of participacion 
den actividadnan cultural pa sali for 
di soledad. Esaki por ta hopi positivo 
si resulta cu e personanan cu bo topa 
den e salimento tin e mesun interesnan 
cu bo mes tin. Tambe ta mas facil pa 
conecta cu otro hende fisicamente of 
verbalmente durante un baile of ora di 
come of bebe algo hunto. Pero pa un 
persona timido e paso aki pa bay e tipo 
di luganan di fiesta asina por ta hopi 
grandi. Y sali bay na un di e luganan aki 
bo so hopi biaha ta wordo mira manera 
algo straño. 


Shurman C. Milliard 


Soledad den nos comunidad 


→ 

Na bo luga di trabou tambe ta un opor- 
tunidad pa haci contacto. Akinan al fin 
y al cabo bo ta topa hende diariamente. 
Durante e luna y añanan bo por siña 
conoce e otro hendenan mas miho for 
di cual relacionnan mas personal por 
crece. Nos ta mira cu relacionnan entre 
colega por ta hopi bunita pero ora un 
relacion kibra e problema grandi por 
ta cu diariamente bo lo mester topa e 
ex-enamorado(a) aki na pia di trabou. 
Door di esaki dunadonan di trabou ta 
hopi dudoso di e tipo di relacionnan 
aki. 


E composicion di bo famia of juist e 
falta di un famia ta trece hopi desa- 
punto den e expectativa di bida. Na 
Aruba nos ta mira un cifra di divorcio 
cu ta subi y cifra di matrimonio cu ta 
baha (fuente CBS 2023). 


Tambe nos ta mira un aumento den 
e uzo di datingsites cu di diferente 
manera ta accentua e necesidad di 
contacto cu otro hende. 
No tin un partner no ta nifica cu bo ta 
desola. Tin personanan cu ta prefera 
di ta soltero(a) cu den un relacion cu 
por costa hopi energia, tempo y placa. 
Den e caso ey, un grupo di amigonan ta 
hopi importante. 


Den nos sociedad nos ta mira cu hende 
ta biba den un ‘bubble’. Esey ta nifica 
cu nan no ta den contacto cu sociedad 
completo pero c’un grupo chikito di 
hende di nan mesun nivel di bida. Esaki 
ta haci e grupo di contacto for di cual 
por saca conexionnan valioso mas 
chikito y tambe e porcentahe pa logra 
haya e conexionnan aki. Di mes e situ- 
acion aki ta haci cu e chens pa sinti 
soledad ta mas grandi. 


E cifranan di suicidio ta mustra cu esaki 
ta sosode mas tanto entre 30 y 50 aña. 
Hopi biaha ora nos papia di suicidio 
por link stress cu expectativanan di 
bida. Mayoria di hende ta spera cu na 
dado momento nan lo mester conecta 
c’un partner. Ora nan purba y no logra 
esaki, e por causa situacionnan di 


stress den bida. 
E grupo di personanan di 75 aña bay 
ariba t’e grupo cu mas ta experencia 
soledad den nos comunidad. E posi- 
cion di nos grandinan den sociedad 
a cambia di hefe y protector di cono- 
cemento y cultura pa un posicion di 
molester of cargo. 


E respet y aprecio pa cu nos grandinan 
di 3 generacionnan atras cual tabata 
wordo celebra na grandi no t’ey mas. 
Mas y mas di nos grandinan ta wordo 
lubida door di famia, poni un banda 
door di sociedad y wordo neglisha 
door di e comunidad den cua nan ta 
biba. Soledad ta un realidad di cua nos 
no por scapa mas door di situacionnan 
financiero, fisico of mental. 


Nos ta mira cu aki na Aruba ta keda 
falta casnan di cuido p’esnan di 75 aña 
bay ariba. Un di e luganan mas grandi 
pa cuida nos grandinan ta S. A. B. A. 


Trahadonan ta masha ocupa cu e 
cuido di e habitantenan. P’esey ta casi 
imposibel pa nan por tuma tempo pa 
socialisa cu nan. Ta ser experencia cu 
famia di e habitantenan masha poco 
sa bay bishita nan. Naturalmente cu 
e instituto ta trata na organisa activi- 
dadnan cu ta trece e habitantenan den 
contacto cu otro hende den e instituto 
mes, pero cada habitante ta keda sinti 
falta di nan bida di antes y di nan famia 
y amistadnan. 


Un parti grandi di e mesun categoria 
aki ainda ta biba den nan mesun cas 
sin ayudo profesional. Ora ta trata di 
un pareha, nan dos ta yuda otro. Nan 
tin nan grupo di amistadnan cu ta 
bishita otro, nan ta haci diferente activ- 
idad manera pinta, cana of atende cu 
mata cual ta tene nan leu di soledad. 
Nan mes ta bishita famia y ta bay cu 
vakantie. 


Hopi di nan ta desea di ta disponibel 
pa cuida y wak p’e nietonan. Pero fisi- 
camente nan ta cuminsa bay atras 
caba. Nan no por cumpli mas cu tur e 


hobbynan cual ta haci e gruponan di 
amistad disolve. 


Tambe pa wak pa muchanan cu ta druk 
no tur ora ta posibel fisicamente. Ora 
cu e energia baha ta dificil pa sali for di 
cas pa bay keiro of djis pa ta den otro 
hende. Bishita famia ta costa hopi mas 
energia y masha lihe ta scoge pa keda 
cas. 


Ademas di esey nos ta mira malesa y/of 
fayecimento di un di e dos personanan 
mas frecuente den e grupo aki. Esey 
ta trece masha hopi cambio, miedo 
y tristesa cu ta sentimentonan cu ta 
isola hende frecuentemente. Hende no 
kier ta den hende ora nan mortalidad 
ta acercando. 


Tambe nos ta mira depresion manera 
consecuencia di tur e circunstancianan 
di bida aki. Un realidad hopi disapun- 
tador den nos comunidad moderno ta 
ancianonan nan so cu ta wordo lubida 
den cas. 


Despues di a cuida nan famia mayoria 
parti di nan bida awor nan mes ta 
wordo forsa pa drenta den soledad y 
pasa pa olvido. Famianan hopi biaha ta 
uza como motibo pa no bay bishita nan 
grandinan ta ocupa, carera, expectati- 
vanan di bida. Soledad den cada cate- 
goria di edad ta un realidad doloroso 
cu hopi hende ta biba aden. 


Tecnologia no tur ora ta trece un solu- 
cion. E por ta hasta un clechi bou di 
cual un postema por crece bira un 
herida masha habri. Pa kibra e cadena 
di soledad den nos comunidad nos lo 
mester cambia nos manera di pensa y 
cuminsa biba hunto cu otro y no banda 
di otro. 


Nos mester haci escogencianan consci- 
ente pa saca hendenan for di e bahul di 
olvido y inclui nan den bida. Sino, nos 
tambe posiblemente lo toca e mesun 
destino. 

RECETA DI DIA 


Ingrediente: 
1 bola di keshi gouda of edam grandi (aproximadamente 1 
kilo) 
250 gram di keshi parmesano raspa 
4 tomati corta chikito 
2 siboyo corta chikito 
2 promenton corta chikito 
4 djente di conoflok machica 
1/2 cup di manteca 
1/2 cup di pinda corta chikito 
1/2 cup di rasenchi 
1/4 cup di binager 
4 webo 
Salo y pepper na smaak 
Un poco di keri (opcional) 
Un poco di ketchap (opcional) 


Preparacion: 
1. Coba e keshi grandi y saca e parti di paden, lagando un 
capa di mas of menos 1 cm diki. 


2. Dirti e manteca den un wea y hasa e siboyo, promenton y 


conoflok te ora nan bira moli. 


3. Agrega e tomati, pinda, rasenchi, binager, curry y ketchap 
y laga nan cushina pa 5 minuut mas. 


4. Kita e wea for di candela y agrega e keshi parmesano, 
webo y salo y pepper na smaak. 


5. Yena e keshi grandi cu e mezcla y pone den un wea den 
forno cu un tiki manteca abao. 


6. Horna e keshi yena pa mas of menos 45 minuut na 350 
grado Fahrenheit (180 grado Celsius), of te ora e bira bruin 
dorna riba. 


7. Sirbi e keshi yena cayente cu pan of aros. 


Tip: Si bo kier, bo por agrega otro ingrediente na e reyeno, 
manera carni corta chikito of hila, galiña corta chikito of hila 
of otro berdura. 


Disfruta di bo keshi yena! 


Aki nos ta presenta un receta popular y 
dushi di nos Islanan ABC: Keshi Yena 

*DEN e buki di Isaias capitulo 58: 7-8 ta para skirbi lo 
siguiente: No ta pa parti bo pan cu esnan cu tin hamber, y 
pa trece e pobernan cu no tin cas, den bo cas, pa ora bo 
mira un hende sunu, bo bisti’e, y pa no bira lomba pa bo 
mes famia. 


*E ora ey bo luz lo sali manera e aurora, y bo recuperacion 
lo sigui mesora, y bo husticia lo bay bo dilanti, e gloria di 
Señor lo ta na bo proteccion di atras. 


*Hesus ta recorda nos tur cu ni maske kico pasa, ni maske 
cuanto diabel purba di trece diferencia y division den famia 
pa medio di opinion y actitud contrario na e palabra di Dios, 
nos ta keda prohimo di otro y e amor di Dios pa otro mester 
keda existi. 


*Den Mateo capitulo 13:24-30/32-43 e ta bolbe recorda 
nos cu e maishi y e yerba shimaron lo crece hunto, y e 
cunukeronan a puntra e doño di cunucu si nan por ranca 
nan, y e doño di cunucu a contesta, laga nan crece hunto cu 
na final E lo manda Su angelnan pa ranca e yerba shimaron 
mara hunto pa wordo kima y e maishi E lo warda den Su 
mangashina. 


Awe nos introduccion ta diferente. pero asina ta, despues 
di e resultado di ayera despues di e decision di un hues cu 
mester wordo respeta aki na tera, pasobra e ta un decision 
terenal, pero alabes cu lo trece hopi division den famia, 
pasobra e porta di libertinahe a wordo habri y legalisa. 


Locual antes tabata wordo haci scondi, pasobra e asunto 
aki ta existi for di principio di mundo, pasobra tur hende 
conoce e historia di Sodoma y Gomorra. 


E generacion cu nos tin awor aki, tin un gran lucha entre 
malo y bon, den un palabra bisa nan ta tuma malo haci bon, 
pero pa adultonan mayor ni maske kico bo haci e noticia 
aki lo no cay den bon tera. 


* Y hopi lo ta esnan cu lo tin duele di mira con nan relacion 
entre nan cu nan yiu y nietonan ta debilita of miho bisa ta 
kibra, pasobra nan no por acepta un cambio den nan famia 
cu ta completamente contra e boluntad di Dios. 


Ni maske cuanto Centro wordo habri pa adulto mayor por 


pasa rato contento, esey lo no kita e dolor di etica, respet y 
moralidad cu nan semper a boga pe y cu awor nan lo mira 
un cambio drastico ta bay tuma luga. 


E asunto aki no ta facil, it is not an overnight thing, e ta 
facil pa dicta un sentencia, pero no ta facil pa biba cu e 
sentencia y specialmente ora respet y temor di Dios wordo 
poni un banda. 


Si nos tabata papia di depresion y salud mental, awor 
a yega e momento di cuida, pasobra hopi lo no por bay 
soporta e ola di libertinahe cu ta bay tuma luga, e ta bay a 
costo di nos respet y a costo di nos famianan. 


Esaki ta un celebracion cu hende mester ta masha cauteloso 
cu ne, pasobra e lucha no ta contra bo prohimo, ni contra 
iglesia, ni contra misa, pero e lucha ta contra e Palabra y 
Principionan di Dios, 


Dios ta Todopoderoso, y Kende a declara e decision cu E 
a tuma contra esnan cu cambia E Berdad di Dios pa un 
mentira (Romanonan 1:18-32). 


Laga nos tur keda den oracion awor mas cu nunca y duna 
otro respet y no lubida locual ta para skirbi den Juan 10:10. 


Fortaleza pa Famia 


Sinceramente, Pastoor Marcel Balootje 


No bira lomba pa bo mes famia 

“Señor ta mi wardador, mi’n tin falta di nada 


Den cunucu di yerba berde e ta ponemi sosega. 


E ta hibami na awa trankil, Pa mi bolbe haña forsa”. 


Salmo: 23 


Cu dolor na nos curason, 


Nos ta participa fayecimento di nos ser stima: 


Franklin Antonio Priam 


*28-11-1951 - †30-06-2024 


Acto di entiero lo wordo anuncia despues 


“Señor ta mi wardador, mi’n tin falta di nada. 


Den cunucu di yerba berde e ta ponemi sosega. 


E ta hibami na awa trankil, pa mi bolbe haña 


forsa”. - Salmo: 23 


Cu hopi tristesa pero conforme cu boluntad di 


Dios nos ta anuncia cu a bai laga nos den brasa 
di Senor nos querida mama, wela, ruman, tanta: 


Sra Vda Nelda 
Wingh-Wever 


13-10-1935 - † 09-07-2024 
Viuda di George Wingh 


Yiunan: Steve & Aurora 
Clyve 
Belkis & Michael 
George 
Javline & Maarten 


Nieto(a)nan: Cliff 
Clint 
Kayling 
Maeyo 
Mandy 


Rumanan: Julio, Petra y famia 
† Carmen 
Lulio, Rosa y famia 
Helio, Vilma y famia 
Taly, Raiza y famia 
Chebio y famia 
Heliana, +Lesley y famia 
Dalila, Franklin y famia 
Alirio, Diane y famia 
Orlando, Ankie y famia 
Clara, Stanley y famia 
Swa y cunanan: 
† Julia y famia 
Carmen, †Fefe y famia 
Eddy, Maria y famia 
†Edwina, Enrique y famia 


Sobrino y sobrinanan, primo y primanan, ta mucho pa 
menciona 


Ta invita demas famia, amistades y conocirnan pa uni 
cu nos den un acto di despedida di nos difunto stima 
cual lo tuma lugar Diamars, 16 di Juli 2024 di 2’or pa 
4’or na Catedral San Fransisco na Playa y despues lo 
sali pa Santana na Sabana Basora. E defunto lo reposa 
for di 2or di merdia den misa. 
Un danki special ta bai pa Dr Jones y staf y personal di 
Trinity Quality Care Services. 


Despues di entiero nos lo no ricibi bishita di 
condolencia na cas. 
Nos disculpa si den nos tristesa nos por a lubida 
cualkier persona. 


The Lord is my shepherd, I lack nothing. 
He makes me lie down in green pastures, 


he leads me beside quiet waters, 


He refreshes my soul. 


He guides me along the right paths 


for his name’s sake. 


Psalm 23: 1-3 


We announce the passing of: 


Zenaida Gojo Cruz 


*20-01-1958 - †09-07-2024 


Left to mourn are her: 
Partner: 
Ronilo Santiago 


Children: 
Helen Policarpio & Eduardo Lagmay 
Leila Policarpio & Raffy Foronda 
Oliver Policarpio & Lira Policarpio 
Bernie Policarpio 
Arzeih Santiago & Jen Santiago 


Grandchildren: 
Gallileah Foronda, Ethan Matthew Foronda, 
Yuan Policarpio, Luigi Policarpio, Zoie 
Santiago, Hannah Santiago 


Brother & sister: 
Isidoro San Jose 
Irene San Jose 


Nephews & nieces: 
Ronaldo German & family 
Mary Rose German & Ariel Serbo & family 
Lorenza San Jose & Adolfo Adviento & 
family 
Rowena San Jose & Jeff & family 
Princess San Jose 
Flordeliza San Jose & family 
Ailene San Jose & family 
Arlene (Aba) San Jose 
Carlos San Jose 


Sister-in-law: 
Thess San Jose 


Opportunity for viewing: 
Monday, July 15, 2024, at Aurora Funeral 
Home from 7: 00 to 11:00 


Yora cu m’a bay of gosa cu m’a biba.. 
Sera bo wowo y resa pa mi bin bek of 
habri bo wowo y mira tur recuerdonan 
bunita cu a ked’atras..Bo curason por 
ta bashi pasobra bo no ta mira mi mas 
of bo curason ta yen di amor cu nos a 
comparti...Bo por yora sera bo mente, 
sinti e bashi y bira lomba of bo por haci 
loke semper mi a gusta: hari y gosa bida! 


Conta chasco tabata mi pasion. 


Cu inmenso tristesa nos ta participa fayecimento di 


nos ser stima: 


Sr. Vicente José Henriquez 


Ex hungador di SV Bubali Sportclub 


Ex hungador di Barracuda Billiard Team 
cariñosamente yama “ Dada of Ten ten” 


*15-04-1928 - †12-07-2024 


Acto di entiero lo wordo anuncia despues 


“Bou di alanan di Dios mi ta sigur” Abo ku ta biba bou 
di amparo di Altisimo, ta hospedá den sombra di Dios 
Omnipotente, bisa Señor: “Mi refugio, mi forti, mi Dios, 
den kende mi ta pone mi konfiansa”. - Salmo 91:1-2 


Cu inmenso tristesa nos ta anuncia 


fayecimento di nos ser stima: 


Sr. Thomas P. Quandus 


cariñosamente yama “Tom” 


*14-11-1939 - †12-07-2024 


Acto di entiero lo wordo anuncia despues 

“Señor ta mi wardador, mi’n tin falta di 
nada. Den cunucu di yerba berde e ta 


ponemi sosega. E ta hibami na awa trankil, 


pa mi bolbe haña forsa”. 


Salmo: 23 


Maria Margarita 
Werleman-Croes 


Mihor conoci como Margo 
*08 mei 1943 – † 10 juli 2024 


Vda di † Estanislao (Edi) Werleman 


Yuinan: 
Judella Werleman Y Angelo Geerman y juinan 
Bjorn Werleman 
Jouraine Werleman 


Nietonan: 
Nathan, Clayton, Delvan y Kayden 


Rumannan: 
†Hilda y †Jan Croes 
†Americo (Merco) Croes 
†Reina Croes 
†Hendrik (Nono) Croes 
†Henry (Herichi) y †Chia Croes 
†Charles (Chai) y †Reina Croes 
Lucila (Chichi) Croes 


Subrinonan y subrinanan cu ta mucho hopi pa 
menshona y famia 
Sobre subrino y subrinanan 


Swa y cuñanan: 
†Ana Maria (Ani) y †Pedro Croes y famia 
†Marina (Ina) 
Francisca (Chica) y †Henry Henriquez y famia 
Luzinda (Chinda) y Harold Burne y famia 
Ricardo (Cado) y Julianita Werleman 
Max (Mac) y Sabrina Werleman y famia 
Oswaldo (Daje) Werleman y famia 
Lucia (Goochi) y †Ruben Feliciana y famia 


Tata di su nietonan: 
Anthony Henriquez y Ivan Ng 


Amiga: Aura Croes 


Tur su prima y primonan, bisiña y conocirnan 
y personal di San Pedro Paviljoen afdeling 
Azalea. 


Demas famianan: 
Werleman, Croes, van der Biest, Henriquez, 
Ng, Geerman, Solognier, Koolman, Rasmijn, 
Boekhoudt, Angela, Tromp, Abreu, Campo. 


Despensa nos si den nos tristesa nos por a 
lubida algun famia of conocir di nos defunto 
stima. 


Oportunidad pa condolencia lo ta diamars 16 
di Juli 2024 di 7pm pa 9or pm na Royal Funeral 
Home. 


Ta invita pa e acto di entiero cu lo tuma lugar 
Diaranson 17 di Juli 2024 na Kerki Protestant 
na Piedra plat di 9or pa 10:30 am Sirbishi 
lo cuminsa y lo termina pa 11or di mainta 
despues lo Sali bai pa santana Protestant na 
Piedra plat. 


Despues di entiero nos no ta ricibi bishita di 
condolencia na cas. 


“E lo proteha bo cu su plumanan, y bao su halanan 


bo lo sinti bo sigur, su lealtad ta bo proteccion”. - 


Salmo 91 


A fayece cristianamente nos mama, wela, ruman y 


tanta: 


Sra. vda. Maria 


Felepina Lewis-Barret 


*21-11-1946 - †09-07-2024 


Na nomber di su: 
Mama: †Juana (Ninita) Barret-Loefstop 
Tata: †Julio Antonio Barret 
Esposo: †John Mervin Lewis 


Yiunan: 
Aquannette Amariane Gunn 
Albert Urbain Lewis 


Unico nieto, su pret’i wowo: 
Brandon Allan Lewis 


Rumannan: 
†Virgilio (Chombi) Barret 
†Carolina (Ina) y †Oscar Gomez-Barret y yiunan 
†Cerilio (Ceril) y †Carmen Barret-Kock y yiunan 
vda. Petronilia (Nelly) y † Eddy Lourens-Barret y 
yiunan 
†Beatrix (Fona) y †Karel Trappenberg-Barret y 
yiunan 
†Thomas y vda. Olivia Barret-Rene y yiunan 
Andres y Rufina Barret-Haayen y yiunan 
†Victor (Jany) y vda. Filomena Barret-Trimon y 
yiunan 
vda. Victoria (Toya) Odor-Barret y †Gilbert Odor 
y yiu 


Subrino- y subrinanan, cu ta mucho hopi pa 
menciona y famia. 
Sobre subrino- y subrinanan y famia. 


Primo- y primanan, comer y comper, ihanan, 
amigo- y amiganan, compañeronan y personal di 
Happy Days Care. 
Ex coleganan di Moises de Marchena & Sons 


Demas famianan: 
Barret, Lewis, Gunn, Quant, Gomez, Kock, Lourens, 
Trappenberg, Rene, Haayen, Trimon, Odor, Loefstop 
y Dorothal. 


Despensa nos si den nos tristeza nos por a lubida 
algun famia of conocir di nos difunto stima. 


Acto di entiero lo tuma luga diaranson 17 di juli 
2024 di 1or pa 4or di atardi na Royal Funeral Home. 
Despues nos lo hiba nos difunto stiima na su ultimo 
luga di sosiego na Santana Pastoor De Vries na 
Santa Cruz. 
Despues di entiero nos no ta ricibi bishita na cas. 


“Señor ta mi wardador, mi’n tin falta di nada. 


Den cunucu di yerba berde e ta ponemi sosega. 


E ta hibami na awa trankil, 
pa mi bolbe haña forsa”. 


Salmo: 23 


Nos ta anuncia fayecimento di: 


Felix R Boekhoudt 


*30-08-1953 - †12-07-2024 


Acto di entiero lo wordo anuncia despues. 


“Dios ta amor... y amor ta Dios, maske mi no ta na e 
mundo aki, tur dia lo mi ta banda di boso Curazon, mi 


por stens di loke Señor ta hasi”. - Salmo 33 


Cu inmenso tristeza na nos curason, pero conforme cu 
Dios Su boltundad, nos ta participa fayecimento di nos 


querida mama, wela, ruman, tanta stima: 


Ilvia Maria 


Winterdaal-Croes 


*25 oktober 1947 – †10 juli 2024 


Mihor conoci como “Ita” 
Vda di Symon Winterdaal 


Na nomber di su: 
Yiunan: Silvienne Winterdaal 
Selkys Winterdaal 


Manera yiunan: Shareska Arends 
Gerard Croes 


Su pret’i wowonan: Genivienne Regales 
Ian Dania 


Rumannan: Rosly y Roly Werleman 
†Renato Croes 
†Eddie Croes 
†Edwin y Chinda Croes - Tromp 
Hubert y Mariana Croes - Giel 


Tanta & Omonan: vdo Ildo Croes y †Eta Croes 
Essy y Aurora “Lola” Croes 
†Bebe y Mama Jojo Croes 
†Dufy y Sita Croes 
Irena Croes 
Shona Ca Vieira & famia na Canada 
vda Rosalba Croes na Colombia 


Sua & Cuñanan: †Donny & Olga Winterdaal - Tromp 
Ludwina Winterdaal 
Gladys Winterdaal 
Calvin Winterdaal 
Lilian Winterdaal 
†Rufo y Elena Winterdaal - Tromp 
Melva y Martin Tromp 
Varida y Johnny Ras 


Subrina(o)nan: Cedrick Werleman & Julietta Rasmijn 
Juliette Werleman & Renald Thiel 
Randolph Werleman & Rosa-Maria Gomez 
Kimberly Croes y Tonito Tromp 
Howard Croes y Wendely Boekhoudt 
Randishlay Werleman y Franklin Gomes 


Manera subrino(a)nan: Edmond, Zerlina, Milton Tromp & famia 
Melissa, Sharissa Ras & famia 
Keyla Winterdaal & famia 


Prima & Primonan: Retty, Miriam, Mayra, Randy 
Marlon, Giovanni, Marlyn 
Glenda, Sharlyn, Sandra 
Eric, Julissa, Michelle, Soraya, Johnny 
Edric 
Andry, Charmaine 
Reuben, Dorothy, Valerie 
David 
Theresita 
Buchi, Maiky 
Carlito 


Ihanan: Marlyn Buys 
Randolph Werleman 
Andry Acosta 


Su bisiñanan stima: Angie Kock & famia 
Chem Thiel, Ashley, Vicky Dirksz & famia 


Amigonan di cas: Netty Williams, Maria Maduro, Maria 
Geerman-Croes, Sharina Romano-Kelly y famia, Roy Kelly y 
famia, Judith Fraai y famia na Korsou. 


Demas famia: Winterdaal, Croes, Regales, Dania, Arends, 
Werleman, Winterdal, Bonnet, Vieira, Tromp,Ras, Thiel, Rasmijn, 
Boekhoudt, Buys, Gomes, Orman, Cheong, Thiel, Acosta, Tjon 
Sie Fat, van Velzen. 
Demas miembronan di Legion di Maria y Blue Army, ex 
coleganan di Scol Dunun Man. 
Demas famianan na Aruba, Corson, Canada, Colombia, 
Hulanda. 
Un gradicimento special di curason na Lola Geerman cu a 
yud’e durante su enfermedad. 


Ta invita pa acto di condolencia cu lo tuma lugar diamars 16 
juli 2024 di 7:00 pm – 9:00 pm na Aurora Funeral Home. Acto 
di despedida lo tuma lugar diaranson 17 juli 2024 9:00 – 11:00 
am, sigui pa un respons. Cremacion lo tuma lugar den seno 
familiar. 


Deseo di e defunto pa bisti colornan alegre. Nos ta pidi nos 
disculpa si den nos tristeza nos por a lubida un of otro famia. 
Despues di entiero no ta ricibi bishita di condolencia na cas. 
Enbes di manda flor of krans, lo tin un box disponibel pa 
Koningin Wilhelmina Fonds. 


